**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_\_\_\_\_\_» 2021 թվական N \_\_\_\_Ա**

**ԲՆԱԿԵԼԻ ՏԱՐԱԾՔ ՆՎԻՐԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 594-րդ հոդվածը Հայաստանի Հանրապետության կառավարությունը ***ո ր ո շ ու մ է.***

1.Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին ամրացված, Հայաստանի Հանրապետության Արարատի մարզի, Սայաթ-Նովա համայնքի Հ. Շիրազի փողոց 3-րդ փակուղի 2 բնակելի տուն հասցեում գտնվող գույքը համաձայն հավելվածի նվիրել այնտեղ բնակվող Հայաստանի Հանրապետության քաղաքացիներին (այսուհետ՝ նվիրառուներ)` սեփականության իրավունքով։

2. Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին` սույն որոշումն ուժի մեջ մտնելուց հետո, երկամսյա ժամկետում նվիրառուների հետ կնքել նվիրատվության պայմանագիր` դրանում նախատեսելով, որ պայմանագրից բխող գույքային իրավունքների պետական գրանցման և նոտարական ծախսերը ենթակա են իրականացման՝ նվիրառուների միջոցների հաշվին:

Հավելված

ՀՀ կառավարության 2021 թվականի

--------------------------«----» որոշման

**ՑԱՆԿ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՍԱՅԱԹ-ՆՈՎԱ ՀԱՄԱՅՆՔԻ Հ.ՇԻՐԱԶԻ ՓՈՂՈՑ 3-ՐԴ ՓԱԿՈՒՂԻ 2 ԲՆԱԿԵԼԻ ՏԱՆ**

|  |  |  |  |  |  |  |
| --- | --- | --- | --- | --- | --- | --- |
| **Հ/Հ** | **Բնակիչների անունները, հայրանունները, ազգանունները** | **Բնակիչների անձնագրային տվյալները** | **Զբաղեցրած բնակելի տան մակերեսը (քառ. մետր)** | **Զբաղեցրած հողամասի մակերեսը (հեկտար)** | **Անշարժ գույքի նկատմամբ իրավունքների պետական գրանցման վկայականը** | **Բնակելի տան պատկանելությունը** |
| 1. | Արթուր Աբելի Առուշանյան | AN0746246, տրված 09.12.2013թ. 044-ի կողմից | 177.2 | 0.06 | N19112018-03-0045 | Պետական գույքի կառավարման կոմիտե |
| Սվետլանա Ամիրջանի Առուշանյան | АТ0508549 տրված 24.06.2020թ. 044-ի կողմից |
| Արսեն Արթուրի Առուշանյան | AS0423865 տրված 14.11.2018 թ. 001-ի կողմից |
| Արամ Արթուրի Առուշանյան | AT0445247 տրված 02.09.2019թ. 001-ի կողմից |
| Սյուզաննա Կարենի Գյուրջյան | AM0810689 տրված 18.07.2012թ. 008-ի կողմից |

**Հ Ի Մ Ն Ա Վ Ո Ր ՈՒ Մ**

**ԲՆԱԿԵԼԻ ՏԱՐԱԾՔ ՆՎԻՐԵԼՈՒ ՄԱՍԻՆ**

**ՀՀ կառավարության որոշման նախագծի**

Պետական գույքի կառավարման կոմիտե է դիմել Ադրբեջանի Հանրապետությունից 1989 թվականին բռնագաղթված քաղաքացի Արթուր Աբելի Առուշանյանը՝ Պետական գույքի կառավարման կոմիտեին ամրացված ՀՀ Արարատի մարզի, Սայաթ Նովա համայնքի Հ. Շիրազի փողոց 3-րդ փակուղի հասցեում գտնվող 2 բնակելի տունն իր ընտանիքին հատկացնելու խնդրանքով։

Պետական գույքի կառավարման կոմիտեն պարզաբանում ստանալու նպատակով համապատասխան գրություններով դիմել է ՀՀ աշխատանքի և սոցիալական հարցերի նախարարություն, Կադաստրի կոմիտե և ՀՀ ոստիկանության անձնագրային և վիզաների վարչություն, ի պատասխան որի վերջիններս համապատասխան գրություններով ներկայացրել են պահանջվող տեղեկատվությունը։

Նշված բնակելի տունը քաղաքացի Արթուր Աբելի Առուշանյանի ընտանիքին հատկացնելու, ինչպես նաև քաղաքացուն և/կամ իր ընտանիքի անդամներին պետական որևէ ծրագրով բնակարան հատկացված լինելու և ֆինանսական աջակցություն ստանալու նպատակով առկա տեղեկատվություն տրամադրելու նպատակով Պետական գույքի կառավարման կոմիտեն դիմել է նաև ՀՀ ՏԿԵՆ միգրացիոն ծառայություն, ի պատասխան որի վերջինս տեղեկացրել է, որ միգրացիոն ծառայությունում պահվող Արթուր Աբելի Առուշանյանի ընտանիքի անձնական գործում առկա են հետևյալ գրառումները.

Արթուր Աբելի Առուշանյանի (ծնվ. 1967թ.) ընտանիքը 1988թ. դեկտեմբեր ամսին բռնի տեղահանվել է Ադրբեջանի Բաքու քաղաքից, 1991թ. օգոստոսի 28-ին հաշվառվել է որպես Ադրբեջանից բռնի տեղահանված Վ47354, այնուհետև 1994թ. նոյեմբերի 22-ին` Մ017826 կարգահամարների տակ: Փաստացի բնակության հասցեն հաշվառումների պահին նշվել է` ՀՀ Արարատի մարզ, հ. Սայաթ Նովա: Ընտանիքն ընդգրկվել է ՀՀ կառավարության 2004 թ. մայիսի 20-ի թիվ 747-Ն որոշմամբ հաստատված` 1988-1992թթ. Ադրբեջանից բռնագաղթած անձանց բնակապահովության առաջնահերթ ծրագրում, ստացել է 2005 թ. բնակարանի գնման վկայագիր (ԲԳՎ), սակայն սահմանված ժամկետներում չի կարողացել բնակարան կամ բնակելի տուն ձեռք բերել և ԲԳՎ-ն մարվել է: Նման իրավիճակում հայտնված փախստականները շարունակում են դիտարկվել որպես առաջնահերթ կարիքավորներ:

Որպես խնդրի լուծման տարբերակ ՀՀ ՏԿԵՆ միգրացիոն ծառայությունն առաջարկել է կատարել դիմումատուի բնակկենցաղային պայմանների ուսումնասիրություն` ծառայության և Պետական գույքի կառավարման կոմիտեի համապատասխան աշխատակցի մասնակցությամբ ՀՀ Արարատի մարզի Սայաթ Նովա համայնք այցելության միջոցով։

Պետական գույքի կառավարման կոմիտեի և Միգրացիոն ծառայության համապատասխան աշխատակիցների կողմից կատարվել է նշված հասցեի տեղազզնում, որի արդյունքում պարզվել է, որ պետական սեփականություն հանդիսացող ՀՀ Արարատի մարզի Սայաթ Նովա համայնքի Հ. Շիրազի փողոց 3-րդ փակուղի 2 հասցեում գտնվող անշարժ գույքը հանդիսանում է բնակելի տուն, որտեղ բնակվում է ընտանիք։

Վերը նշվածի վերաբերյալ Կոմիտեի համապատասխան գրությամբ տեղեկացվել է Միգրացիոն ծառայությանը, ի պատասխան որի վերջինս տեղեկացրել է, որ ծառայությունը չի առարկում պետական սեփականություն հանդիսացող նշված հասցեում գտնվող անշարժ գույքը սեփականության իրավունքով Արթուր Աբելի Առուշանյանի ընտանիքին հատկացնելու հարցում։

Հիմք ընդունելով ՀՀ քաղաքացիական օրենսգրքի 594-րդ հոդվածը մշակվել է «Բնակելի տարածք նվիրելու մասին» ՀՀ կառավարության որոշման նախագիծը, որով առաջարկվում է Հայաստանի Հանրապետության Արարատի մարզի Սայաթ-Նովա համայնքի Հ. Շիրազի փողոց 3-րդ փակուղի հասցեում գտնվող 2 բնակելի տունը (անշարժ գույքի նկատմամբ իրավունքների պետական գրանցման վկայական՝ N19112018-03-0045) նվիրել այնտեղ փաստացի բնակվող Արթուր Աբելի Առուշանյանի ընտանիքին:

***«Բնակելի տարածք նվիրելու մասին»*** Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ԱՄՓՈՓԱԹԵՐԹ**

**ԳՈՒՅՔ ՆՎԻՐԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ տարածքային կառավարման և ենթակառուցվածքների նախարարություն | 11.08.2020թ. |
| NՍՊ/21.1/22484-2020 |
| Հանձնարարվել է սահմանված կարգով ընթացք տալ։ | Ընդունվել է ի գիտություն։ |
| 2. ՀՀ ֆինանսների նախարարություն | 20.08.2020թ. |
| N01/11-1/12211-2020 |
| ՀՀ ֆինանսների նախարարությունն ուսումնասիրել է «Բնակելի տարածք նվիրելու մասին» Հայաստանի Հանրապետության կառավարության որոշման նախագիծը (այսուհետ՝ Նախագիծ) և հայտնում է հետևյալը.  Նախագծով առաջարկվում է ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին ամրացված, ՀՀ Արարատի մարզի, Սայաթ-Նովա համայնքի Հ. Շիրազի փողոց 3-րդ փակուղի 2 բնակելի տուն հասցեում գտնվող գույքը համաձայն հավելվածի նվիրել այնտեղ բնակվող ՀՀ քաղաքացիներին:  Նախագծի ընդունումը հիմնավորվում է հետևյալ փաստական հանգամանքներով.  1. Ադրբեջանի Հանրապետությունից 1989 թվականին բռնագաղթված քաղաքացի Արթուր Աբելի Առուշանյանը դիմել է Պետական գույքի կառավարման կոմիտե վերջինիս ամրացված ՀՀ Արարատի մարզի, Սայաթ Նովա համայնքի Հ. Շիրազի փողոց 3-րդ փակուղի հասցեում գտնվող 2 բնակելի տունն իր ընտանիքին հատկացնելու խնդրանքով։  2. Պետական գույքի կառավարման կոմիտեի կողմից ձեռնարկված միջոցառումների արդյունքում պարզվել է, որ միգրացիոն ծառայությունում պահվող Արթուր Աբելի Առուշանյանի ընտանիքի անձնական գործում առկա են հետևյալ գրառումները. Արթուր Աբելի Առուշանյանի (ծնվ. 1967թ.) ընտանիքը 1988թ. դեկտեմբեր ամսին բռնի տեղահանվել է Ադրբեջանի Բաքու քաղաքից, 1991թ. օգոստոսի 28-ին հաշվառվել է որպես Ադրբեջանից բռնի տեղահանված Վ47354, այնուհետև 1994թ. նոյեմբերի 22-ին` Մ017826 կարգահամարների տակ: Փաստացի բնակության հասցեն հաշվառումների պահին նշվել է` ՀՀ Արարատի մարզ, հ. Սայաթ Նովա: Ընտանիքն ընդգրկվել է ՀՀ կառավարության 2004թ. մայիսի 20-ի թիվ 747-Ն որոշմամբ հաստատված` 1988-1992թթ. Ադրբեջանից բռնագաղթած անձանց բնակապահովության առաջնահերթ ծրագրում, ստացել է 2005 թ. բնակարանի գնման վկայագիր (ԲԳՎ), սակայն սահմանված ժամկետներում չի կարողացել բնակարան կամ բնակելի տուն ձեռք բերել և ԲԳՎ-ն մարվել է: Նման իրավիճակում հայտնված փախստականները շարունակում են դիտարկվել որպես առաջնահերթ կարիքավորներ:  Նախագծի ընդունման նպատակահարմարությունը գնահատելու համար հարկ է նախևառաջ նկատի ունենալ հետևյալը.  1988-1992 թվականներին Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձանց իրավունքների իրականացման և օրինական շահերի պաշտպանության իրավական և սոցիալ-տնտեսական երաշխիքները սահմանված են «1988-1992 թվականներին ադրբեջանի հանրապետությունից բռնագաղթված եվ հայաստանի հանրապետության քաղաքացիություն ստացած անձանց իրավական եվ սոցիալ-տնտեսական երաշխիքների մասին» օրենքով (այսուհետ՝ Օրենք):  Նշված օրենքով Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձանց բնակարանային ապահովության մասով նախատեսված են հետևյալ կարգավորումները.  1. Բռնագաղթված և Հայաստանի Հանրապետության քաղաքացիություն ստացած անձանց բնակարաններ հատկացնելու կարգը սահմանում է Հայաստանի Հանրապետության կառավարությունը (2-րդ հոդված).  2. Համայնքային բնակարանային ֆոնդի բնակելի տարածքներում երեք տարուց ավելի բնակվող` բռնագաղթված և Հայաստանի Հանրապետության քաղաքացիություն ստացած անձինք սահմանված կարգով ճանաչվում են վարձակալ իրենց զբաղեցրած տարածքների նկատմամբ, եթե այլ անձինք դրանց նկատմամբ չունեն վարձակալության և այլ իրավունքներ (3-րդ հոդված).  3. Պետական, բյուջետային հիմնարկների տնօրինության տակ գտնվող հանրակացարանային բնակելի տարածքները սեփականաշնորհվում են դրանցում երեք տարուց ավելի բնակվող` բռնագաղթված և Հայաստանի Հանրապետության քաղաքացիություն ստացած անձանց: Սեփականաշնորհման կարգը և սեփականաշնորհման ենթակա հանրակացարանների ցանկը հաստատում է Հայաստանի Հանրապետության կառավարությունը (4-րդ հոդված):  ՀՀ կառավարության 2004 թվականի մայիսի 20-ի թիվ 747-Ն որոշմամբ հաստատվել է 1988-1992 թվականներին Ադրբեջանից բռնագաղթած անձանց բնակարանային ապահովության առաջնահերթ ծրագիրը (այսուհետ՝ Ծրագիր): Ընդ որում, Ծրագիրը հաստատվել է ՀՀ կառավարության տվյալ պահին գործող (ՀՀ Ազգային ժողովի կողմից 2003 թվականի հունիսի 20-ին հավանության արժանացած) գործունեության ծրագրի կատարման ապահովման անհրաժեշտությամբ պայմանավորված: Ավելին, Ծրագրով արձանագրված է, որ փախստականների բնակարանային ապահովության առաջնահերթ ծրագրի մշակման հարցն ընդգրկվել է ՀՀ կառավարության 2004 թվականի գործունեության ծրագրի կատարումն ապահովող միջոցառումների ցանկում և բխում է Հայաստանի Հանրապետության կառավարության կողմից հաստատված` աղքատության հաղթահարման ռազմավարական ծրագրից:  Սահմանադրության 146-րդ հոդվածի 2-րդ մասի համաձայն՝ Կառավարությունն իր ծրագրի հիման վրա մշակում և իրականացնում է պետության ներքին և արտաքին քաղաքականությունը:  Կառավարության գործող ծրագիրը, որի հիման վրա մշակվում և իրականացվում է պետության ներքին և արտաքին քաղաքականությունը, հավանության է արժանացել ՀՀ կառավարության 2019 թվականի փետրվարի 8-ի թիվ 65-Ա որոշմամբ:  Գործող ծրագրի համաձայն՝ քաղաքացիների կենսամակարդակը և սոցիալական վիճակը բարելավելու, սոցիալական իրավունքների լիարժեք և արդյունավետ իրականացնելու Կառավարության քաղաքականությունը հիմնված հավասար հնարավորությունների և աշխատանքի քաջալերման սկզբունքի վրա։ Աղքատության հաղթահարման առաջնային գործիքն աշխատանքն է, աշխատանքի համար իրական հնարավորությունների ստեղծումը:  Միգրացիոն քաղաքականության ոլորտում Կառավարությունը սահմանել է հետևյալ առաջնահերթությունները՝  - Հայաստանի Հանրապետությունում ապաստան հայցող օտարերկրյա քաղաքացիների և քաղաքացիություն չունեցող անձանց ընդունման մեխանիզմների շարունակական կատարելագործում,  - Հայաստանի Հանրապետություն վերադարձող քաղաքացիների, ինչպես նաև Հայաստանի Հանրապետությունում ապաստան ստացած և փախստական ճանաչված ու երկարաժամկետ իմիգրանտների ինտեգրման միասնական քաղաքականության մշակում.  - դեպի Հայաստան ուղղված իմիգրացիոն հոսքերի կառավարման և կանոնակարգման նպատակով իմիգրացիոն ամբողջական քաղաքականության մշակում.  - արտագնա աշխատանքի մեկնող Հայաստանի Հանրապետության քաղաքացիների իրավունքների և շահերի պաշտպանության նպատակով, մուտքի երկրների պատկան մարմինների հետ համագործակցությամբ և այդ երկրներում գործող սփյուռքի կառույցների ներգրավմամբ, համակարգված միջոցառումների իրականացում:  Օրենքի 2-րդ հոդվածի հիմքով ՀՀ կառավարության 2019 թվականի նոյեմբերի 21-ի թիվ 1666-Ն որոշմամբ հաստատվել է բնակարանների գնման վկայագրերի տրամադրման կարգը, որով կարգավորվում են լիազոր մարմնի կողմից հաշվառված՝ Ադրբեջանից բռնագաղթած, Հայաստանի Հանրապետության քաղաքացիություն ստացած և ժամանակավոր կացարաններում բնակվող անձանց բնակարաններով ապահովման նպատակով պետական բյուջեի միջոցների հաշվին բնակարանների գնման վկայագրերի (այսուհետ՝ վկայագիր) տրամադրման կապված հարաբերությունները:  Վերոգրյալի ամփոփմամբ գտնում ենք, որ Արթուր Առուշանյանի և վերջինիս ընտանիքի բնակարանային ապահովության հարցն անհրաժեշտ է լուծել 1988-1992 թվականներին Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձանց բնակարանային ապահովության համար ՀՀ օրենսդրությամբ սահմանված ընդհանուր կարգավորումների շրջանակներում:  Ինչ վերաբերում է այն փաստարկին, որ ընտանիքն ստացել է 2005թ. բնակարանի գնման վկայագիր (ԲԳՎ), սակայն սահմանված ժամկետներում չի կարողացել բնակարան կամ բնակելի տուն ձեռք բերել և ԲԳՎ-ն մարվել է, ապա հարկ է նկատի ունենալ, որ այդ իրավահարաբերությունների նկատմամբ կիրառելի ՀՀ կառավարության 2005 թվականի փետրվարի 24-ի թիվ 309-Ն որոշմամբ հաստատված ՀՀ տարեկան պետական բյուջեներով` բնակարանային ապահովման ծախսային ծրագրով նախատեսված հատկացումների հաշվին բնակարանների գնման վկայագրերի տրամադրման կարգի 16-րդ կետի համաձայն՝ վկայագրում ամրագրված ժամկետում բնակարանի (բնակելի տան) ձեռքբերման տարբերակ չընտրվելու դեպքում վկայագիրը մարվում է և մարզպետի հետ կնքված պայմանագիրը համարվում է լուծված, իսկ աջակցության իրավունք ունեցող անձը պահպանում է բնակարանային հաշվառման մեջ գտնվելու իրավունքը:  Բացի այդ, անհրաժեշտ է հաշվի առնել, որ «Պետական գույքի կառավարման մասին» ՀՀ օրենքի 9-րդ հոդվածի 1-ին մասի 3-րդ կետի համաձայն՝ պետական գույքի կառավարման նպատակ է պետական գույքի արդյունավետ կառավարման շնորհիվ Հայաստանի Հանրապետության պետական բյուջեի եկամուտների ավելացումը: Հետևաբար Նախագիծը խնդրահարույց է նաև այդ նպատակի իրացման տեսանկյունից: Ավելին՝ կարծում ենք, որ այսօրինակ նախաձեռնությունները կարող են ձևավորել չհիմնավորված սպասումներ և խտրական վերաբերմունքի ընկալում համանման իրավիճակներում գտնվող մյուս համաքաղաքացիների մոտ, ինչը որևէ պարագայում ընդունելի համարվել չի կարող: | Քննարկվել է։ Չի ընդունվել։  Նախագծի վերաբերյալ ՀՀ ֆինանսների նախարարության կողմից ներկայացված դիրքորոշման մեջ ներառված դիտարկումները, կապված Միգրացիոն ծառայության կողմից իրականացվող գործառույթների հետ՝ քննարկելու նպատակով Պետական գույքի կառավարման կոմիտեն գրությամբ դիմել Միգրացիոն ծառայություն, ի պատասխան որի վերջինս տեղեկացրել է (գրության պատճենը կցվում է), որ նպատակահարմար չէ չթույլատրել ընտանիքին սեփականաշնորհելու իրենց կողմից տարիներ շարունակ զբաղեցրած տունը առանց ծրագրի իրականացման հավանականության մասին հստակ տեղեկատվություն ունենալու։ Միաժամանակ Միգրացիոն ծառայությունը կրկին հաստատում է իր դիրքորոշումը, որ առարկություն չունի Կոմիտեին ամարցված, ՀՀ Արարատի մարզի, Սայաթ-Նովա համայնքի Հ. Շիրազի փողոց 3-րդ փակուղի 2 բնակելի տուն հացեում գտնվող գույքը Ադրբեջանի Հանրապետությունից բռնագաղթած Արթուր Աբելի Առուշանյանի ընտանիքին նվիրելու հարցում։ |
| 3*.* Կադաստրի կոմիտե | 30.10.2020թ. |
| NՍԹ/6423-2020 |
| Դիտողություններ չունի, միաժամանակ առաջարկել է հաշվի առնել ՀՀ հողային օրենսգրքի 64-րդ հոդվածի 1-ին մասի 4-րդ կետում սահմանված՝ քաղաքացիներին նախկինում համապատասխան հողամաս հատկացված (ձեռք բերված) չլինելու վերաբերյալ պահանջը: | Քննարկվել է։ Ընդունվել է ի գիտություն։ |
| 4. Միգրացիոն ծառայություն | 20.08.2020թ. |
| N01/01.2/2759-2020 |
| Առաջարկություններ և դիտողություններ չունի։ |  |
| 5. ՀՀ արդարադատության նախարարություն | 27.11.2020թ. |
| N01/27.1/24859-2020 |
| 1.Նախագծի կետերի համարակալումն անհրաժեշտ է վերանայել, մասնավորապես՝ «որոշում է» բառերից հետո նշված «Հայաստանի Հանրապետության» բառերից առաջ անհրաժեշտ է նշել «1.» թիվը: | Ընդունվել է։ Նախագծի համապատասխան դրույթը համարակալվել է։ |